εισαγησαμενων των στραταγων εγραψαν τρεις οι λαχοντες ασκλαπων διονυσιω ηγησανδρος ηρακλειδα αθηναγορας διονυσιω και ο γραμματευς τω δαμω ηραιος αντιπατρω επει κλεαναξ σαραπιωνος φυσει δε φιλοδαμω ο πρυτανις αμφιθαλεα ταν εκ πατερων εχων ευγενηαν και ταν ανυπερβλητον εις φιλοδοξιαν εις ταν πατριν αρεσκηαν πολλα μεν και μεγαλα τω διηνεκει βιω τα πολει παρεσχηται ουδενα καιρον υφεμενος εν ω ταν υπερ τω δαμω καδεμονιαν παραλελοιπεν πολειτευομενος τα κρατιστα τα πολει και λογω και εργω εφ οις ουτον επι των παρεοντων τας ενπρυτανευομενας αυτω φιλοδοξιας ο επαινος υπο τω δαμω κατ το παρεον μεμαρτυρηται πολλοις δε υπομναματεσσιν και δια τας των προτερον ψαφισματων ψαφω α τω δαμω χαρις απανταται οσσα μεν γαρ ειρατευσαις τω διννυσω τω πα[ν]δαμω επετελεσσεν εις τα συνεκτισμενα μυστηρια τα πολει και οσσαι[ς] εποιησατο δαπαναις εις τον πενταετηρικον των μυστηριων κοσμον ο τοτε των αναλωματων καιρος ταν πονπευομεναν αυτω φιλοδοξιαν και ευσεβηαν επεδειξεν μονος και πρωτος ταν αρχαν ποησαμενος και καλεσσαις εκ προγραφας τοις τε πολειταις και ρωμαιοις και παροικοις και ξενοις αριστ[ι]σεν εν τω τεμενει τω διννυσω και πολυτελεως ευωχις εκοσμει ταν εορταν κατ ενιαυτον γαμοις τε τας θυγατρος επιτελεων αριστισε το πλαθος εφ οις ο δαμος περι των αγαθων εχων μναμαν και διαγνωσιν ουδε των λοιπων οις συνενγεγηρακεν επιτευγματων επιλελασται εστιν δε και κατ τουτο επαινετος και τειμιος ο πρυτανις κλεαναξ οττι γενομενος και καλλιτεκνος προενοηθη τω παιδος τας εν τοις λογοις αγωγας και παρεστασε τω δαμ[ω] ανδρα αξιον μεν τω γενεος σαραπιωνα καδεμονα δε και βοαθον και εν πολλοις αποδεδειγμενον ηδη δια των ιδιων ανδραγαθηματων ταν εις ταν πολιν εκτενηαν ανδρα φιλοπατορα και οφελλοντα και δαμοσια ταν επωνυμιαν ταυταν προσχρηματιζεσθαι μαρτυρημενον το φιλοστοργον εις τον πατερα και δαμοσιω ψαφισματι προς τον αιωνα εφ οις παισιν αποδεχομενος ο δαμος κλεανακτα τον πρυτανιν επαινει διηνεκεως αυτω τετηρ[η]κοντος ταν προς τον δαμον ευνοιαν τα δε νυν πρυτανευσαις επετελε[σ]σεν μεν τα νεα νουμηνια ταις θυσιαις τοις θεοισι κατ τα πατρια και εγλυκισσε τοις εν τα πολει παντας και επετελεσσεν θεαις πολυτελεας και εποιησε ταις ευετηριαις και ταις θυσιαις κατ τα πατρια και ευωχησεν εν τω πρυτανηω επι πληονας αμεραις πολλοις των πολειταν και ρωμαοις εποιησεν δε και τοις κατοιχομενοις εν τα ειθισμενα αμερα κατ τα πατρια και ταις αποθυσιας και χονδρογαλα παισιν τοις εν τα πολει ελευθεροις τε και δοιλοις εν τε τα κορυδονι πρωτος και μονος τοις μεν πολειταις και ρωμαιοις και παροικοις και ξενοις απο καρυγματος αριστισεν εν τω πρυτανηω και ταν διαρριφαν κατ τα αυτα κατ τα και οι λοιποι πρυτανις εποιησαν ταις τε πομπαις τας δαφνας εποησεν τοις τε ειρεας κα[ι] ειρονεικαις και ταις αρχαις και πολλοις των πολειταν αριστισεν επετελεσσ[ε] δε και εν τοις αγομενοις υπο τας ασιας καισαρηοις καθως επανγειλατο ταις [--] θυσιαις και ευωχιαις βουθυτησαις μεν τω αυτοκρατορι καισαρι σεβαστω κ[αι τοις παι]δεσσιν αυτω και τοις λοιποισι θεοισι αφ αν θυσιαν και ευωχησε κατα φ[υλαις εν τα] αγορα εκ προγραφας ελλανας τε και ρωμαιοις και παροικοις και ξεν[οις αφθονωτα]ταν ποιησαμ[ε]νος ταν χοραγιαν τα τε λοιπα ειρα επετε[λεσσεν κατ τα πατρια] δι α δη δεδοχθαι τα βολλα και τω δαμω στεφανωσθαι αυτο[ν εν τοις διονυσιοισι προς τω] βωμω τω διο[ς] μετα ταν θυσιαν και εν παισαισι ται[ς εκκλησιαισι και εν παισιν τοις] αρχαιρεσιοισι μετα ταις επευχαις και εν ται[--]--[------------ ανανγελλομενας] τας στεφανωσιος κατ ταδε στεφανοι ο δ[αμος κλεανακτα σαραπιωνος φυσει δε] [φιλο]δαμω χρυσιω στεφανω πρυτανε[υσαντα --- ταν] [επιμελειαν π]οιημενων τας στε[φανωσιος των στροταγων ---] [------σθαι δ]ε αυτον και τας [---] ---.
Aeol. — Kyme (Namurt Limani) — 2 BC-2 AD — Getty Mus.Journ. 10.1982.165-80 — EA 1.1983.33-37
 2 BC-2 AD 